Danby Choi

Danby Choi (født 1993 i Oslo) er en norsk journalist og redaktør. Siden 2013 er han redaktør for avisen Subjekt, som han også er grunnlegger og eier av. 

Choi har engasjert seg i norsk offentlighet i debatter om ytringsfrihet, og som kritiker av det han omtaler som «woke», «kanselleringskultur» og «identitetspolitikk». Choi, som er åpent homofil, har også markert seg som kritiker av Pride.  For dette har Choi og Subjekt høstet både støtte og kritikk.

Choi ble i 2020 nominert til Årets nyskaper av Oslo Redaktørforening. I 2021 ble han nominert til Årets medienavn av bransjeavisen Kampanje, og i 2022 ble han nominert til Årets meningsbærer. I 2023 ga han ut boka «Kanseller meg hvis du kan» på Aschehoug forlag, om det han mener er en autoritær utvikling i norsk ytringsklima.

Bakgrunn  
Choi vokste opp i Oslo og har norsk-koreansk bakgrunn. Han har bachelorgrad i journalistikk fra Høgskolen i Oslo og Akershus, og har frilanset som kunstanmelder i Aftenposten og spaltist i Dagbladet. I tillegg har han jobbet i NRK P3 og Smug, og vært nettredaktør i Natt&Dag. Subjekt ble startet i 2013 som et papirmagasin og kom ut i to utgaver, men ble stiftet som selskap og nettavis først i 2017, mens Choi studerte journalistikk.

Kontroverser 
Choi og hans nettavis Subjekt har fått kritikk for å være «transfobisk, rasistisk og kvinnefiendtlig», men har også fått positiv kritikk og blitt rost som en «ny frisk stemme, et sunt motsvar til gammelmediene» av blant annet samfunnsdebattant Kjetil Rollnes Choi selv beskriver Subjekts politiske ståsted som liberalt.

I 2020 ble Subjekts kontorer på Grünerløkka utsatt for hærverk etter at Choi hadde kommet med ytringer som ble tolket som en indirekte støtte til den overgrepsdømte Gaute Drevdal. Choi begrunnet sine uttalelser med at han opplevde kulturprofilen som forhåndsdømt i offentligheten.

Referanser

Eksterne lenker 
 
 

Norske journalister
Norske redaktører
Fødselsdato ikke oppgitt